## Neblsonna

Ja du kasige Neblsonna,
in wos fier an Dog
schaugsdn du nei?

Schee kannts wern,
a fria Dog im Joar,
Freeling is, Abril
und Ostern is scho boid.

Wos werd des fiar a Dog,
sowos hamma nuned gseng,
a so a Joar!

D'Leit arbadn wia sonst a,
d'Vegl singan in da Fria,
koid is scho no,
ausm Bodn schdeigd da Nebl.

Wiss ma no,
fiar wos ma schaffa?
I scho,
fiar mi und andre Menschn,
kennts es ihr a?

Klaus Gölker ©2010-2025|

Zur Startseite